b'\n_START_ARTICLE_\nKungfu\n_START_PARAGRAPH_\nKung-fu o kungfu (xin\xc3\xa8s simplificat :\xe5\x8a\x9f\xe5\xa4\xab, xin\xc3\xa8s tradicional :\xe5\x8a\x9f\xe5\xa4\xab, pinyin\xc2\xa0: Gongfu) \xc3\xa9s una disciplina completa de lluita d\'origen xin\xc3\xa8s basada en uns principis filos\xc3\xb2fics d\'origen extremoriental (budisme i taoisme fonamentalment), \xc3\xa9s a dir, un art marcial xin\xc3\xa8s (tradicional).\n_START_SECTION_\nTerminologia\n_START_PARAGRAPH_\nEl significat del terme kung-fu (literalment: \xe5\x8a\x9f g\xc5\x8dng "treball" i \xe5\xa4\xab fu "home") \xc3\xa9s "habilitat o mestratge". \xc3\x89s un col\xc2\xb7loquialisme xin\xc3\xa8s per designar l\'habilitat adquirida amb el temps, const\xc3\xa0ncia, disciplina i esfor\xc3\xa7, de manera que en l\'idioma xin\xc3\xa8s s\'utilitza per ressaltar la destresa en un art o activitat. \xc3\x89s el terme amb el qual es van popularitzar les arts marcials xineses a Occident. _NEWLINE_De la mateixa manera, en occident a les arts marcials xineses tamb\xc3\xa9 es va donar el nom de boxa xin\xc3\xa8s durant la Rebel\xc2\xb7li\xc3\xb3 dels b\xc3\xb2xers ("b\xc3\xb2xer", boxejador en angl\xc3\xa8s). _NEWLINE_Altres termes utilitzats actualment per a referir-se a les arts marcials xineses s\xc3\xb3n wushu (\xe6\xad\xa6\xe8\xa1\x93 w\xc7\x94sh\xc3\xb9 "art marcial") i Kuoshu (\xe5\x9c\x8b\xe8\xa1\x93 Guoshu "art nacional") a Taiwan. _NEWLINE_Quan en occident no era conegut el terme kung-fu, sovint s\'utilitzava el terme de karate xin\xc3\xa8s, a causa de que el Jap\xc3\xb3 es va obrir a occident abans que la Xina i els seus arts (entre elles el karate) es van popularitzar abans, per\xc3\xb2 les seves similituds es deuen al fet que la majoria d\'arts marcials van ser influ\xc3\xa8nciades o derivades de les arts marcials xineses. _NEWLINE_El terme kung-fu (i kuoshu) s\'utilitza per referir-se a l\'art marcial xin\xc3\xa8s tradicional en els seus diferents estils. D\'altra banda, despr\xc3\xa9s de la revoluci\xc3\xb3 cultural xinesa, tamb\xc3\xa9 es va fer popular el terme "wushu" que va adoptar el govern xin\xc3\xa8s per denominar a la nova versi\xc3\xb3 esportiva del kung-fu (modern). Com a esport d\'alt rendiment amb projecci\xc3\xb3 ol\xc3\xadmpica, estava m\xc3\xa9s orientat a la demostraci\xc3\xb3 gimn\xc3\xa0stica que a l\'aplicaci\xc3\xb3 marcial. Les seves formes o rutines (taolu) s\xc3\xb3n una simplificaci\xc3\xb3 i adaptaci\xc3\xb3 de les diferents formes del kung-fu tradicional per\xc3\xb2 amb moviments m\xc3\xa9s vistosos i, sovint, acrob\xc3\xa0tics. Posteriorment (1982), en l\'esport del wushu tamb\xc3\xa9 es va crear la modalitat de combat (sanda).\n_START_SECTION_\nOr\xc3\xadgens\n_START_PARAGRAPH_\nLa lluita existeix des que existeix l\'home, \xc3\xa9s m\xc3\xa9s, la lluita per la superviv\xc3\xa8ncia \xc3\xa9s anterior a l\'home. A la Xina hi ha const\xc3\xa0ncia de tractats antics de lluita i t\xc3\xa0ctica militar des de fa milers d\'anys, potser el m\xc3\xa9s conegut sigui "L\'art de la guerra" (\xe5\xad\xab\xe5\xad\x90\xe5\x85\xb5\xe6\xb3\x95- Sun Tzu\xe5\xad\xab\xe5\xad\x90) del s. VI aC. D\'altra banda, la filosofia a la Xina (confucianisme, taoisme i budisme) tamb\xc3\xa9 es coneixia fins i tot abans de la construcci\xc3\xb3 del Temple Shaolin (495 d. C.), aix\xc3\xad com la pr\xc3\xa0ctica del Qigong (Txi-kung )._NEWLINE_Es considera que l\'origen de les arts marcials xineses (com a tal) no emana de la lluita sin\xc3\xb3 de la filosofia, \xc3\xa9s a dir, dels seus principis filos\xc3\xb2fics. Per aix\xc3\xb2, es daten els or\xc3\xadgens del kung-fu en l\'any 527 quan, segons explica la llegenda, un monjo budista procedent de l\'\xc3\x8dndia anomenat Bodhidharma (Damo "Tamo" en xin\xc3\xa8s) va arribar al Monestir de Shaolin (Henan, nord de la Xina ). Damo considerava que era benefici\xc3\xb3s per a les seves pr\xc3\xa0ctiques espirituals que els monjos tinguessin cossos sans i bona salut, per aix\xc3\xb2 els va ensenyar una s\xc3\xa8rie d\'exercicis, per ajudar-los en les seves meditacions, que van donar origen als "18 Luohan" ("18 ancestres Luohan" o "18 mans de Luohan", segons la font) que consistia en 18 exercicis que van derivar en habilitats de lluita. A partir d\'aquests van ser creats 24 nous moviments i aix\xc3\xad successivament es van comen\xc3\xa7ar a crear els primers estils (\xe7\xbe\x85\xe6\xbc\xa2\xe6\x8b\xb3 Luohan Quan, ...). No obstant aix\xc3\xb2, molt probablement al Monestir de Shaolin no fossin totalment desconeixedors d\'algunes habilitats de lluita abans de l\'arribada de Damo.\n_START_SECTION_\nEvoluci\xc3\xb3\n_START_PARAGRAPH_\nL\'evoluci\xc3\xb3 del kung-fu est\xc3\xa0 condicionada per la hist\xc3\xb2ria de la Xina, que \xc3\xa9s on es va desenvolupar. _NEWLINE_618-907 Dinastia Tang _NEWLINE_\xc3\x88poca de prosperitat. Va florir el comer\xc3\xa7 i l\'intercanvi cultural amb altres parts d\'\xc3\x80sia. _NEWLINE_Expansi\xc3\xb3 del budisme: construcci\xc3\xb3 de monestirs i temples, difusi\xc3\xb3 a altres pa\xc3\xafsos amb vincles hist\xc3\xb2rics comuns (Corea, Okinawa, Jap\xc3\xb3). Lligat al budisme chan (zen) tamb\xc3\xa9 es va difondre, en part, el kung-fu de Shaolin a la Xina. _NEWLINE_Desenvolupament dels moviments dels "18 Luohan". De l\'escola Shaolin tamb\xc3\xa9 destaquen les t\xc3\xa8cniques de bast\xc3\xb3 (Gun\xe6\xa3\x8d), en no ser considerat com una arma. _NEWLINE_L\'observaci\xc3\xb3 de les habilitats de lluita per la superviv\xc3\xa8ncia d\'alguns animals (tigre, serp, grua, mico, mantis,...) va inspirar l\'adaptaci\xc3\xb3 dels seus moviments a alguns mestres de kung-fu caracteritzant els estils que van crear, classificats per aquest motiu com estils imitatius. _NEWLINE_960 - 1279 dinastia Song / 1115 - 1234 dinastia Jin (manx\xc3\xbas, al Nord) _NEWLINE_\xc3\x88poca de pau i prosperitat a la Xina. _NEWLINE_De principis d\'aquesta \xc3\xa8poca destaca l\'emperador Taizu per la seva afici\xc3\xb3 i foment del kung-fu. Es relaciona amb l\'origen de l\'estil Changquan , per les seves col\xc2\xb7laboracions en el desenvolupament d\'altres estils (tanglangquan) i per haver influenciat amb els seus textos en la creaci\xc3\xb3 d\'altres (taijiquan)._NEWLINE_Al s. XI el budisme chan ja estava completament assentat a la Xina._NEWLINE_1127 La cort Song va haver de refugiar-se al sud davant la inclusi\xc3\xb3 pel nord de l\'imperi mongol _NEWLINE_1279 - 1368 Dinastia Yuan (Invasi\xc3\xb3 Mongol) _NEWLINE_El gran imperi mongol va envair la Xina i va governar amb gran duresa. _NEWLINE_La pr\xc3\xa0ctica de les arts marcials i les armes estava prohibida als xinesos. _NEWLINE_Es va popularitzar la lluita sense colpeig Shuaijiao . _NEWLINE_La rebel\xc2\xb7li\xc3\xb3 dels "turbants vermells" (societat del Lotus Blanc) expulsa als mongols. Tamb\xc3\xa9 van saquejar i van destruir gran part del monestir Shaolin. _NEWLINE_1368 - 1644 Dinastia Ming _NEWLINE_La dinastia Ming va ser la "Edat d\'Or" antiga del Kung fu. _NEWLINE_Per\xc3\xadode de gran desenvolupament en qu\xc3\xa8 els estils es van anar ampliant i desenvolupant (luohanquan, zhangquan, tanglanquan, Xingyiquan, chuojiao, lamapai, taijiquan Chen,...)._NEWLINE_De finals d\'aquesta era daten algunes fonts documentals conservades que es refereixen als m\xc3\xa8todes de lluita de Shaolin, destacant el maneig del bast\xc3\xb3 (Gun\xe6\xa3\x8d). _NEWLINE_1560 Jixiao Xinshu (\xe7\xba\xaa\xe6\x95\x88\xe6\x96\xb0\xe4\xb9\xa6) o Nou Tractat sobre Efici\xc3\xa8ncia militar escrit per Qi Jiguang _NEWLINE_1560 Zhengqi Tang Ji (\xe6\xad\xa3\xe6\xb0\xa3\xe5\xa0\x82\xe9\x9b\x86) de Yu Dayou _NEWLINE_1621 Shaol\xc3\xadn G\xc3\xb9nf\xc7\x8e Ch\xc7\x8enz\xc5\x8dng (\xe5\xb0\x91\xe6\x9e\x97\xe6\xa3\x8d\xe6\xb3\x95\xe9\x97\xa1\xe5\xae\x97) M\xc3\xa8tode del Pal de Shaolin Chan escrit per Ch\xc3\xa9ng Z\xc5\x8dngy\xc3\xb3u\xe7\xa8\x8b\xe5\xae\x97\xe7\x8c\xb7 _NEWLINE_1624 Yijin Jing (\xe6\x98\x93\xe7\xad\x8b\xe7\xbb\x8f) m\xc3\xa8tode de la transformaci\xc3\xb3 de m\xc3\xbasculs i tendons _NEWLINE_1619 Chen Yuan Bin arriba al Jap\xc3\xb3 i ensenya kung-fu Shaol\xc3\xadn, els seus alumnes funden el jujitsu kito ryu _NEWLINE_1630? Wubei Zhi \xe6\xad\xa6\xe5\x82\x99\xe5\xbf\x97 (Bubishi en japon\xc3\xa8s) de Mao Yuanyi, \xc3\xa9s un ampli tractat militar de l\'antiga Xina en el qual s\'inclou la formaci\xc3\xb3 en t\xc3\xa8cniques de lluita d\'infanteria. _NEWLINE_Intervenci\xc3\xb3 dels monjos Shaolin contra els atacs dels pirates japonesos. _NEWLINE_Una greu crisi econ\xc3\xb2mica i desastres provoca una rebel\xc2\xb7li\xc3\xb3. Les forces rebels van saquejar el monestir Shaolin (pro-Ming) i enderroquen als Ming. _NEWLINE_1644 - 1911 Dinastia Qing (manx\xc3\xbas) _NEWLINE_L\'imperi manx\xc3\xba envaeix la Xina des del nord. _NEWLINE_Imposen pentinat als homes llarga trena i cap mitj\xc3\xa0 afaitat. _NEWLINE_Destrueixen el monestir Shaolin, i els pocs supervivents emigren refugiant-se en altres monestirs, la majoria cap al sud (Fujian,...). Molts manuscrits que documentaven les formes originals de Kung Fu es van perdre o van ser cremats. Motivats per aquest genocidi i tamb\xc3\xa9 amb la finalitat de preservar les arts, els mestres supervivents van comen\xc3\xa7ar a ensenyar Kung Fu al poble laic anti-Qing. _NEWLINE_Els manx\xc3\xbas van prohibir la pr\xc3\xa0ctica de les arts marcials, per la qual cosa es duia a terme en secret. _NEWLINE_Al s. XVII es van desenvolupar els estils del Sud (Hung gar \xe6\xb4\xaa\xe5\xae\xb6,...) que, tot i el seu origen Shaolin (nord), van desenvolupar caracter\xc3\xadstiques for\xc3\xa7a diferenciades. _NEWLINE_Els manx\xc3\xbas van intentar acabar amb els rebels del sud (Fujian), obligant-los a emigrar de nou m\xc3\xa9s al sud (Cant\xc3\xb3) i les illes (Taiwan, Okinawa). _NEWLINE_Les influ\xc3\xa8ncies del kung fu es van estendre a la resta de pa\xc3\xafsos d\'extrem orient (Jap\xc3\xb3, Corea, Vietnam, etc.) en diversos moments de la hist\xc3\xb2ria, ja des del s. VI associat a l\'expansi\xc3\xb3 del budisme chan (zen, en japon\xc3\xa8s), les relacions comercials i les emigracions provocades per les guerres o r\xc3\xa8gims pol\xc3\xadtics. Un referent habitual d\'intercanvi cultural entre la Xina i el Jap\xc3\xb3 va ser l\'Illa d\'Okinawa, on el kung-fu es va fusionar als seus sistemes de lluita (arts marcials d\'Okinawa), donant lloc al que avui es coneix com a karate (feien servir els mateixos termes xinesos: "Shorin = shaolin", "kempo = quanfa = kungfu", to-de / tuidi / to-de / Shuri-Te = m\xc3\xa0 xinesa, tang soo do / tangsudo = "cam\xc3\xad de la m\xc3\xa0 xinesa"; "\xe4\xb8\x89\xe6\x88\xb0s\xc4\x81n Zhan = sanchin "forma de l\'estil de la grua de Fujian...). Alguns dels estils de kung-fu que m\xc3\xa9s influ\xc3\xa8ncies han tingut s\xc3\xb3n els estils del sud (com el Bai Hok Pai -estil de la grua blanca- i el hsing i Chuan -boxa dels cinc elements-) i tamb\xc3\xa9 alguns elements del Shaol\xc3\xadn quan (boxa de Shaolin). _NEWLINE_Al nord, es van desenvolupar m\xc3\xa9s els estils interns, com el taijiquan.  _NEWLINE_A la fi del s.XVIII el temple Shaolin \xc3\xa9s reobert exclusivament a fins religiosos (pintures al mur del sal\xc3\xb3 Baiyi i Avalokitesvara, any 1800 aprox.) _NEWLINE_Al s.XIX la dinastia manx\xc3\xba havia fomentat la idea de la superioritat de l\'Imperi Xin\xc3\xa8s enfront dels estrangers (als quals es considerava "b\xc3\xa0rbars" i vassalls davant la sobirania de l\'emperador), per\xc3\xb2 la veritat \xc3\xa9s que el seu ex\xc3\xa8rcit estava antiquat (rebutjant la seva modernitzaci\xc3\xb3 pel seu orgull nacionalista antioccidental). Les restriccions comercials a les pot\xc3\xa8ncies occidentals en la navegaci\xc3\xb3 i ports de la Xina van desencadenar l\'enfrontament (guerres de l\'opi) i la conseq\xc3\xbcent "colonitzaci\xc3\xb3" estrangera (Regne Unit, ...). Xina va perdre territori (Hong Kong, ...) i constantment es va veure obligada a concedir indemnitzacions i nous privilegis als occidentals. Jap\xc3\xb3 tamb\xc3\xa9 va aprofitar aquestes circumst\xc3\xa0ncies per a la invasi\xc3\xb3 (Okinawa, Taiwan, influ\xc3\xa8ncia sobre Corea). _NEWLINE_Tot aix\xc3\xb2 va provocar, entre altres coses, una important crisi econ\xc3\xb2mica aix\xc3\xad com una greu humiliaci\xc3\xb3 nacional, augmentant el sentiment xen\xc3\xb2fob del poble i el desprestigi de la dinastia Qing. El descontentament del poble es va manifestar en l\'aparici\xc3\xb3 de moviments revolucionaris com el de la Rebel\xc2\xb7li\xc3\xb3 dels b\xc3\xb2xers a 1898 (\xe4\xb9\x89\xe5\x92\x8c\xe5\x9b\xa2\xe8\xb5\xb7\xe4\xb9\x89 Yihetuan Q\xc7\x90y\xc3\xac, "punys rectes i harmoniosos"), anomenats "b\xc3\xb2xers" (boxejadors) pels anglesos, en refer\xc3\xa8ncia al \xc3\xbas de les arts marcials que practicaven. _NEWLINE_El que ha passat al s. XIX ens ajuda a comprendre el sentiment nacionalista xin\xc3\xa8s i la seva introspecci\xc3\xb3 en el seu rebuig cap als estrangers, i com el fet que les arts marcials xineses (i el budisme) no es van con\xc3\xa8ixer plenament en occident fins a finals d\'aquest segle. D\'altra banda, tamb\xc3\xa9 va contribuir a desmitificar la esot\xc3\xa8rica invulnerabilitat que enaltia als b\xc3\xb2xers. _NEWLINE_El 1910 Huo Yuanjia (mestre de l\'estil mizong) funda a Xangai la Jing Wu Athletic Association (\xe7\xb2\xbe\xe6\xad\xa6\xe9\xab\x94\xe8\x82\xb2\xe6\x9c\x83/\xe7\xb2\xbe\xe6\xad\xa6\xe4\xbd\x93\xe8\x82\xb2\xe4\xbc\x9a) organitzaci\xc3\xb3 que promou un enfocament sistem\xc3\xa0tic per a la formaci\xc3\xb3 en les arts marcials xineses. _NEWLINE_Rep\xc3\xbablica Xina (1912-1949) _NEWLINE_La Revoluci\xc3\xb3 de Xinhai enderroca l\'\xc3\xbaltim emperador Qing i instaura la Rep\xc3\xbablica. _NEWLINE_Va ser un per\xc3\xadode marcat per molts conflictes pol\xc3\xadtics (1919 tractat de Versalles concessions al Jap\xc3\xb3) i b\xc3\xa8l\xc2\xb7lics (guerra civil , invasi\xc3\xb3 del Jap\xc3\xb3 durant la 2a Guerra Mundial,...). No obstant aix\xc3\xb2, amb el nacionalisme republic\xc3\xa0 les arts marcials xineses van ser considerades com un mitj\xc3\xa0 per a fomentar l\'orgull nacional i construir una naci\xc3\xb3 forta. I, d\'acord, va passar a denominar-se\'ls Kuoshu (Guoshu \xe5\x9c\x8b\xe8\xa1\x93 "art nacional"), terme que tamb\xc3\xa9 es va estendre i ha perdurat a Taiwan. _NEWLINE_Aquesta promoci\xc3\xb3 de l\'ensenyament de les arts marcials xineses va fer que es fessin m\xc3\xa9s accessibles per al p\xc3\xbablic en general. El 1928 es va crear una escola nacional d\'arts marcials xineses a Nanjing Guoshu Acad\xc3\xa8mia Central (\xe4\xb8\xad\xe5\xa4\xae\xe5\x9b\xbd\xe6\x9c\xaf\xe9\xa6\x86), es van organitzar tornejos nacionals (1932), un equip d\'artistes marcials xinesos va fer una demostraci\xc3\xb3 p\xc3\xbablica internacional per 1\xc2\xaa vegada en els Jocs Ol\xc3\xadmpics de Berl\xc3\xadn (1936) i es van formar nombroses associacions d\'arts marcials i es van publicar molts manuals de capacitaci\xc3\xb3 (\xe6\x8b\xb3\xe8\xb0\xb1)._NEWLINE_Rep\xc3\xbablica Popular de la Xina i actualitat _NEWLINE_Les arts marcials xineses van comen\xc3\xa7ar a estendre a nivell internacional amb la fi de la guerra civil xinesa i la fundaci\xc3\xb3 de la Rep\xc3\xbablica Popular de la Xina el 1949. Molts artistes marcials van decidir escapar del govern de la Rep\xc3\xbablica Popular de la Xina i migrar a Taiwan, Hong Kong i altres parts del m\xc3\xb3n. Aquests mestres van comen\xc3\xa7ar a ensenyar dins les comunitats xineses, per\xc3\xb2 amb el temps van ampliar els seus ensenyaments per incloure a persones d\'altres cultures. _NEWLINE_A la Xina continental, la pr\xc3\xa0ctica de les arts marcials tradicionals es va descoratjar durant els turbulents anys de la Revoluci\xc3\xb3 Cultural de la Xina (1966-1976). Els "Gu\xc3\xa0rdies Vermells" en persecuci\xc3\xb3 i destrucci\xc3\xb3 de les tradicions xineses saquegen el monestir de Shaolin i destrueixen els manuscrits de la seva biblioteca. Igual que molts altres aspectes de la vida tradicional xinesa, les arts marcials van ser sotmeses a una transformaci\xc3\xb3 radical per alinear-los amb la doctrina revolucion\xc3\xa0ria maoista. El govern xin\xc3\xa8s va crear la Comissi\xc3\xb3 de Cultura F\xc3\xadsica i Esports de l\'Estat que regulava tota activitat esportiva, incloses les arts marcials xineses, eliminant les escoles independents d\'arts marcials i imposant una nova versi\xc3\xb3 esportiva nacional, adoptant el terme de "wushu", amb noves formes estandarditzades i simplificades, una adaptaci\xc3\xb3 amb moviments m\xc3\xa9s vistosos i, sovint acrob\xc3\xa0tics, de les diferents formes del kung-fu tradicional. Aquest nou esport de competici\xc3\xb3 es desvincula dels aspectes d\'autodefensa (potencialment subversius al poder), dels llinatges familiars i de les lleialtats personals (als mestres) del kung-fu tradicional. D\'altra banda, es va contribuir a popularitzar el coneixement de les arts marcials xineses, especialment amb la simplificaci\xc3\xb3 de les formes d\'alguns estils, com el taijiquan, resultant m\xc3\xa9s accessibles per a la poblaci\xc3\xb3 en general. La supressi\xc3\xb3 de l\'ensenyament tradicional a la Xina continental es va relaxar durant l\'Era de la Reconstrucci\xc3\xb3 (1976 a 1989), i des de llavors progressivament la ideologia comunista s\'ha anat fent m\xc3\xa9s oberta a punts de vista alternatius. El 1980 es tornen a obrir les portes del Monestir de Shaolin i el 1998 es descentralitza la regulaci\xc3\xb3 de les arts marcials xineses. _NEWLINE_Fora de la Xina continental, a Taiwan va prosseguir la pr\xc3\xa0ctica del Kuoshu, a Hong-Kong es van popularitzar les pel\xc2\xb7l\xc3\xadcules de kung-fu en la d\xc3\xa8cada dels 60 i el kung-fu es va popularitzar en els anys 70 a tot el m\xc3\xb3n amb les pel\xc2\xb7l\xc3\xadcules de Bruce Lee i amb la s\xc3\xa8rie de televisi\xc3\xb3 nord-americana anomenada Kung-fu (protagonitzada per David Carradine).\n_START_SECTION_\nCaracter\xc3\xadstiques del kung-fu\n_START_PARAGRAPH_\n- \xc3\x89s un art marcial. Els seus principis filos\xc3\xb2fics el diferencien d\'altres sistemes de lluita (esportius, militars o civils) que no els posseeixen. Ex: lluita lliure, gladiadors, baralla de carrer,... _NEWLINE_- \xc3\x89s d\'origen xin\xc3\xa8s. T\xc3\xa9 caracter\xc3\xadstiques de la cultura xinesa (uniformitat, filosofia, mitologia,...) i utilitza terminologia xinesa. Dins de les arts marcials d\'extrem orient \xc3\xa9s la m\xc3\xa9s antiga (precursora de les altres). _NEWLINE_- Est\xc3\xa0 format per una gran varietat d\'estils, fent del kung-fu una disciplina de lluita "completa" al comprendre tot tipus de t\xc3\xa8cniques, tant de bra\xc3\xa7os com de cames (percussions, agafades, luxacions, projeccions,...), ja sigui sense armes o amb elles (bast\xc3\xb3, Shuang Ji\xc3\xa9 g\xc3\xb9n - nunchaku -, espasa,...). _NEWLINE_Aix\xc3\xb2 el diferencia tamb\xc3\xa9 d\'altres sistemes de lluita i arts marcials que s\'han especialitzat limitant l\'\xc3\xbas de les t\xc3\xa8cniques de lluita (com ara el judo, en el qual no es permeten les t\xc3\xa8cniques de cop). _NEWLINE_La denominaci\xc3\xb3 de les t\xc3\xa8cniques del kung-fu pot variar segons l\'estil, no nom\xc3\xa9s pel dialecte utilitzat (mandar\xc3\xad o canton\xc3\xa8s) sin\xc3\xb3 perqu\xc3\xa8 cada t\xc3\xa8cnica pot descriure de diferents maneres, amb l\'afegit que la cultura xinesa sol utilitzar descripcions esot\xc3\xa8riques que inclouen elements de la seva mitologia i tradici\xc3\xb3 (tigre, drac,...)._NEWLINE_Algunes de les t\xc3\xa8cniques generals (en terminologia est\xc3\xa0ndard) s\xc3\xb3n:\n_START_SECTION_\nPosicions (\xe6\xad\xa5\xe6\xb3\x95 b\xc3\xb9 f\xc7\x8e)\n_START_PARAGRAPH_\n\xe9\xa9\xac\xe6\xad\xa5 M\xc7\x8e b\xc3\xb9 (posici\xc3\xb3 de genet) _NEWLINE_\xe5\xbc\x93\xe6\xad\xa5 G\xc5\x8dng b\xc3\xb9 (posici\xc3\xb3 d\'arc) _NEWLINE_\xe8\x99\x9a\xe6\xad\xa5 Xu b\xc3\xb9 (posici\xc3\xb3 buida) _NEWLINE_\xe4\xbb\x86\xe6\xad\xa5 Pu b\xc3\xb9 (posici\xc3\xb3 de caiguda) _NEWLINE_\xe6\xad\x87\xe6\xad\xa5 Xie b\xc3\xb9 (posici\xc3\xb3 de cames creuades) _NEWLINE_\xe7\x8b\xac\xe7\xab\x8b\xe6\xad\xa5 Du l\xc3\xac b\xc3\xb9 (posici\xc3\xb3 de cama suspesa) _NEWLINE_\xe4\xb8\x83\xe6\x98\x9f\xe6\xad\xa5 Q\xc4\xab x\xc4\xabng b\xc3\xb9 (posici\xc3\xb3 7 estrelles) _NEWLINE_\xe8\xb7\xaa\xe6\xad\xa5 Gui b\xc3\xb9 (posici\xc3\xb3 d\'agenollar-se)\n_START_SECTION_\nT\xc3\xa8cniques de mans (\xe6\x89\x8b\xe6\xb3\x95 sh\xc7\x92u f\xc7\x8e)\n_START_PARAGRAPH_\n\xe6\x8e\x8c Zh\xc7\x8eng (Palma) _NEWLINE_\xe5\x8b\xbe Gou (enganxar) _NEWLINE_\xe6\x8b\xb3 Quan (Puny)\n_START_SECTION_\nT\xc3\xa8cniques de cop de peu (\xe8\x85\xbf\xe6\xb3\x95 tu\xc7\x90 f\xc7\x8e)\n_START_PARAGRAPH_\n\xe6\xad\xa3\xe8\xb8\xa2\xe8\x85\xbf Zheng tu tu\xc7\x90 (cop de peu frontal) _NEWLINE_\xe4\xbe\xa7\xe8\xb8\xa2\xe8\x85\xbf C\xc3\xa8 tu tu\xc7\x90 (cop de peu lateral) _NEWLINE_\xe8\x86\x9d X\xc4\xab (genoll)\n_START_SECTION_\nT\xc3\xa8cniques de lluita (\xe6\x91\x94\xe8\xb7\xa4 shuai Jiao)\n_START_PARAGRAPH_\n\xe6\x91\x94 Shuai (projectar) _NEWLINE_\xe6\x8e\xa8 Tui (emp\xc3\xa8nyer)\n_START_SECTION_\nT\xc3\xa8cniques de luxaci\xc3\xb3 (\xe6\x93\x92\xe6\x8b\xbf qinna)\n_START_PARAGRAPH_\n\xe6\x93\x92 Q\xc3\xadn (adher\xc3\xa8ncia) _NEWLINE_\xe6\x8b\xbf N\xc3\xa1 (control)\n_START_SECTION_\nArmes\n_START_PARAGRAPH_\n\xe6\xa3\x8d Gun (pal, bast\xc3\xb3) _NEWLINE_\xe9\x9b\x99\xe7\xaf\x80\xe6\xa3\x8d Shuang Ji\xc3\xa9 Gun (doble pal lligat, " nunchaku " en japon\xc3\xa8s) _NEWLINE_\xe5\x88\x80 Dao (sabre) _NEWLINE_\xe5\x89\x91 Ji\xc3\xa0n (espasa) _NEWLINE_\xe6\x9e\xaa Qi\xc4\x81ng (llan\xc3\xa7a)\n_START_SECTION_\nEscoles i estils\n_START_PARAGRAPH_\nEls estils de les escoles de Shaolin i Wudang s\xc3\xb3n els majoritaris avui dia, per\xc3\xb2 tamb\xc3\xa9 hi ha altres, com els de l\'escola Emei (Emei Quan \xe5\xb3\xa8\xe5\xb5\x8b\xe6\x8b\xb3), els d\'origen tibet\xc3\xa0 (Lama pai \xe5\x96\x87\xe5\x98\x9b\xe6\xb4\xbe, "Rugit del Lle\xc3\xb3" \xe7\x8d\x85\xe5\xad\x90\xe5\x90\xbc, grua Blanca tibetana \xe7\x99\xbd\xe9\xb6\xb4\xe6\xb4\xbe), els d\'origen musulm\xc3\xa0 "hui" (Cha Quan \xe6\x9f\xa5\xe6\x8b\xb3), els de l\'origen militar (Xing Yi Quan \xe5\xbd\xa2\xe6\x84\x8f\xe6\x8b\xb3 Hsing i Chuan de "Yue Fei") i els de la poblaci\xc3\xb3 en general. I han tingut certes influ\xc3\xa8ncies entre ells, en el seu origen o en el seu dest\xc3\xad.   _NEWLINE_Xina t\xc3\xa9 una llarga tradici\xc3\xb3 mil\xc2\xb7len\xc3\xa0ria en arts marcials amb centenars d\'estils diferents, amb caracter\xc3\xadstiques comunes per\xc3\xb2 cada un amb el seu propi llinatge, t\xc3\xa8cniques i caracter\xc3\xadstiques. Segons el tipus de llinatge , si denominaci\xc3\xb3 se solen utilitzar termes com ji\xc4\x81 (\xe5\xae\xb6 "fam\xc3\xadlia"), p\xc3\xa0i (\xe6\xb4\xbe "escola / estil") o m\xc3\xa9n (\xe9\x96\x80 "escola"), si b\xc3\xa9 el terme m\xc3\xa9s com\xc3\xba \xc3\xa9s Quan (\xe6\x8b\xb3 "boxa / puny). Hi ha estils que imiten els moviments dels animals, altres estan enfocats principalment en el treball del Qi (Qigong Txi-kung), mentre que altres es concentren m\xc3\xa9s en les habilitats de lluita. _NEWLINE_Els estils de kung-fu es poden dividir en diverses categories: per exemple, externs (\xe5\xa4\x96\xe5\xae\xb6\xe6\x8b\xb3) i interns (\xe5\x86\x85 \xe5\xae\xb6 \xe6\x8b\xb3), en refer\xc3\xa8ncia a si fan m\xc3\xa9s \xc3\xa8mfasi en el desenvolupament de capacitats f\xc3\xadsiques o, per contra, en el potencial interior. Tamb\xc3\xa9 es poden classificar segons el seu origen geogr\xc3\xa0fic (amb el riu Yangtze com a refer\xc3\xa8ncia lim\xc3\xadtrof) en estils del nord (\xe5\x8c\x97 \xe6\x8b\xb3) i del sud (\xe5\x8d\x97\xe6\x8b\xb3). La principal difer\xc3\xa8ncia destacable entre els estils del nord i del sud \xc3\xa9s que els del nord tendeixen a emfatitzar en els cops de cames (r\xc3\xa0pides i potents), salts i els seus moviments, en general, s\xc3\xb3n fluids i r\xc3\xa0pids, mentre que els estils del sud es centren m\xc3\xa9s en la for\xc3\xa7a dels bra\xc3\xa7os i les t\xc3\xa8cniques de m\xc3\xa0, amb posicions fermes i estables. Exemples d\'estils del nord inclouen el Changquan i el Xingyiquan. Exemples d\'estils del sud inclouen Bak Mei, Wuzuquan, Choy Li Fut i Wing Chun. Les arts marcials xineses tamb\xc3\xa9 es poden dividir segons la filosofia, estils imitatius (\xe8\xb1\xa1\xe5\xbd\xa2 \xe6\x8b\xb3), i estils familiars com ara Hung Gar (\xe6\xb4\xaa \xe5\xae\xb6). Alguns estils no tenen una clara distinci\xc3\xb3 entre interns o externs, ja que es tracta d\'una q\xc3\xbcesti\xc3\xb3 de predominan\xc3\xa7a, com veurem a continuaci\xc3\xb3.\n_START_SECTION_\nEstils interns i externs\n_START_PARAGRAPH_\nEls estils de kung-fu es poden dividir en estils interns o neijia (\xe5\x85\xa7\xe5\xae\xb6, fam\xc3\xadlia interna) i externs o Waijia (\xe5\xa4\x96\xe5\xae\xb6, fam\xc3\xadlia externa). No obstant aix\xc3\xb2, molts estils combinen elements i t\xc3\xa8cniques tant internes (suaus) com externes (dures), independentment de la seva nomenclatura. Segons els principis de yin i yang, l\'abs\xc3\xa8ncia de qualsevol d\'ells podria fer que les habilitats del practicant fossin desequilibrades o deficients, ja que el yin i el yang, per separat, s\xc3\xb3n cada un la meitat d\'un tot. Per aix\xc3\xb2, si alguna vegada van existir aquestes difer\xc3\xa8ncies, en molts casos, ja s\'han dilu\xc3\xaft.\n_START_SECTION_\nEl kung-fu esportiu\n_START_PARAGRAPH_\nEl kung-fu t\xc3\xa9 una faceta esportiva en qu\xc3\xa8 es reflecteixen els aspectes o caracter\xc3\xadstiques pr\xc3\xb2pies de la seva identitat. _NEWLINE_La competici\xc3\xb3 esportiva al kung-fu ve regulada per unes regles de competici\xc3\xb3 que determinen la seva pr\xc3\xa0ctica. _NEWLINE_El kung-fu esportiu \xc3\xa9s una modalitat de lluita que contempla dues modalitats de competici\xc3\xb3 diferenciades: el combat i les formes (o rutines).\n_START_SECTION_\nDefensa personal\n_START_PARAGRAPH_\nEls principis de la filosofia budista basats en la "no viol\xc3\xa8ncia" van afavorir que els monjos de Shaolin patissin saquejos i agressions en una concepci\xc3\xb3 extremista d\'aquest concepte, estant mal vist que un monjo budista fes \xc3\xbas d\'habilitats de lluita, ja que es considerava fer \xc3\xbas de la viol\xc3\xa8ncia. Damo amb la seva concepci\xc3\xb3 del budisme chan (zen) els va fer comprendre que utilitzar les habilitats de lluita per defensar-se no era un acte violent que transgrediese els principis budistes._NEWLINE_La gran varietat de t\xc3\xa8cniques utilitzades en el kung-fu doten d\'un ampli ventall de recursos per a la defensa personal.\n_START_SECTION_\nFilosofia\n_START_PARAGRAPH_\nEl kung-fu est\xc3\xa0 basat en uns principis filos\xc3\xb2fics d\'origen extremoriental. Les escoles tradicionals xineses d\'arts marcials, com ara el fam\xc3\xb3s monestir de Shaolin , consideren que el kung-fu no \xc3\xa9s nom\xc3\xa9s un m\xc3\xa8tode de lluita (o autoprotecci\xc3\xb3), sin\xc3\xb3 que tamb\xc3\xa9 \xc3\xa9s una filosofia. Aix\xc3\xad, per exemple el venerable abat de Shaolin anomenat Shi Su Xi afirmava que el fonamental en Shaolin \xc3\xa9s la filosofia, no la lluita (\xe5\xb0\x91\xe6\x9e\x97\xe6\x98\xaf\xe7\xa6\x85\xe4\xb8\x8d\xe6\x98\xaf\xe6\x8b\xb3 "Shaolin sh\xc3\xac Chan, bushi Quan").\n_START_SECTION_\nInflu\xc3\xa8ncies filos\xc3\xb2fiques\n_START_PARAGRAPH_\nAquests principis provenen principalment de 2 filosofies: _NEWLINE_- Budisme Chan (\xe7\xa6\x85Chan = Zen = "meditaci\xc3\xb3"): conducta \xc3\xa8tica (no viol\xc3\xa8ncia, bondat,...), respiraci\xc3\xb3, relaxaci\xc3\xb3, autocontrol (de les emocions), pau interior, creixement personal, felicitat,... _NEWLINE_S\xc3\xadmbol del Tao _NEWLINE_- Taoisme\xc2\xa0: Tao (\xe9\x81\x93 Dao = Do japon\xc3\xa8s = "cam\xc3\xad") = yin / yang (yin = negatiu, foscor,... / yang = positiu, llum,...) s\xc3\xb3n els oposats que es complementen entre si. Fluir en harmonia i equilibri amb la natura, guanyar serenitat i energia interior (\xe6\xb0\x94 Chi). _NEWLINE_Aquests principis es relacionen amb el que es coneix en les arts marcials amb el terme de " Budo " (en japon\xc3\xa8s) = Wu Dao (\xe6\xad\xa6\xe9\x81\x93) = "Cam\xc3\xad del guerrer" (conjunt de normes \xc3\xa8tiques) _NEWLINE_Aix\xc3\xad mateix, Wude (\xe6\xad\xa6\xe5\xbe\xb7) es pot traduir com "moralitat marcial" i es construeix a partir dels termes wu (\xe6\xad\xa6), que significa marcial, i de (\xe5\xbe\xb7), que significa moral. Wude s\'ocupa de dos aspectes; "La moral de l\'acci\xc3\xb3" i "la moral de la ment". La moral de l\'acci\xc3\xb3 es refereix a les relacions socials; la moral de la ment t\xc3\xa9 la intenci\xc3\xb3 de conrear l\'harmonia interior entre la ment emocional (\xe5\xbf\x83 Xin) i la ment intel\xc2\xb7lectual (\xe6\x85\xa7 Hui). L\'objectiu final \xc3\xa9s aconseguir "sense extremisme" (\xe7\x84\xa1\xe6\xa5\xb5 Wuji - relacionat amb el concepte taoista de wu wei) l\'harmonia entre saviesa i emocions.\n_START_SECTION_\nLa salutaci\xc3\xb3\n_START_PARAGRAPH_\nLa salutaci\xc3\xb3 en kung-fu \xc3\xa9s una expressi\xc3\xb3 d\'aquests valors, especialment, de respecte. Forma part de les normes de cortesia en la salutaci\xc3\xb3 als mestres, companys, oponents,... _NEWLINE_La salutaci\xc3\xb3 de kung-fu m\xc3\xa9s habitual (Bao Quan Li \xe4\xbf\x9d\xe5\x85\xa8\xe5\x8a\x9b) consisteix en la m\xc3\xa0 esquerra oberta sobre el puny dret. Si es porta una arma, l\'arma \xc3\xa9s subjectada per la m\xc3\xa0 dominant (esquerra o dreta) i el palmell de l\'altra m\xc3\xa0 cobreix el puny. _NEWLINE_Existeixen diverses interpretacions del que representa aquesta forma gestual de la salutaci\xc3\xb3 segons la font: la m\xc3\xa0 esquerra oberta representa el yang (sol,...) i la m\xc3\xa0 dreta tancada en forma de puny simbolitza el yin (lluna,...), etc. La salutaci\xc3\xb3 es realitza de peu (amb els peus junts o en posici\xc3\xb3 x\xc5\xabb\xc3\xb9), se drets, amb la vista cap a qui saludem i els bra\xc3\xa7os a l\'altura del pit. _NEWLINE_La salutaci\xc3\xb3 en kung-fu s\'ha de d\'efectuar en diverses situacions com: en entrar i sortir de la sala d\'entrenament (kwoon), saludar el mestre o instructor, en iniciar i finalitzar un exercici en parella, aix\xc3\xad com, en comen\xc3\xa7ar i finalitzar les classes.\n_START_SECTION_\nEnergia interna\n_START_PARAGRAPH_\nEl concepte de "Txi" o "Qi " (xin\xc3\xa8s simplificat :\xe6\xb0\x94, xin\xc3\xa8s tradicional: \xe6\xb0\xa3, pinyin: q\xc3\xac, literalment \xc2\xabaire, al\xc3\xa8 vital, energia vital\xc2\xbb) es defineix com l\'energia interna o "for\xc3\xa7a vital" dels \xc3\xa9ssers vius. Les arts marcials xineses estudien la seva aplicaci\xc3\xb3 amb diverses finalitats (defensa, atac, reanimaci\xc3\xb3,...), on el control de la respiraci\xc3\xb3 juga un paper molt important. _NEWLINE_Hi ha moltes aplicacions pel que fa al control de la circulaci\xc3\xb3 de l\'energia qi, podent ser utilitzada per a: _NEWLINE_- la curaci\xc3\xb3 o vitalitat: mitjan\xc3\xa7ant la medicina tradicional xinesa, la acupuntura, el txi-kung (Qigong), la digitopuntura i la reanimaci\xc3\xb3 (kuatsu en japon\xc3\xa8s), _NEWLINE_- la lluita: en la projecci\xc3\xb3 del "crit energ\xc3\xa8tic" (\xe5\x8f\x91\xe5\xa3\xb0 F\xc4\x81 sh\xc4\x93ng,\xe6\xb0\x94\xe5\x90\x88 q\xc3\xac h\xc3\xa9, " kiai " en japon\xc3\xa8s) en rebre un atac, o b\xc3\xa9, a l\'executar; les t\xc3\xa8cniques dim mak (\xe9\xbb\x9e\xe8\x84\x88 punts vitals del cos hum\xc3\xa0 basats en la circulaci\xc3\xb3 del qi pels meridians energ\xc3\xa8tics); concentraci\xc3\xb3 en el centre d\'energia i equilibri "dantian"; projecci\xc3\xb3 d\'energia "f\xc4\x81j\xc3\xacn", etc. De vegades es duen a terme demostracions de la seva aplicaci\xc3\xb3, com per exemple en l\'execuci\xc3\xb3 de trencaments.\n_START_SECTION_\nEn la cultura popular\n_START_PARAGRAPH_\nLes refer\xc3\xa8ncies a les arts marcials xineses es poden trobar al llarg de la hist\xc3\xb2ria en la cultura popular xinesa, en manuscrits (militars, filos\xc3\xb2fics, literaris,...) i en les arts esc\xc3\xa8niques. En l\'actualitat, gr\xc3\xa0cies al cinema i la televisi\xc3\xb3 es va iniciar una gran difusi\xc3\xb3 global aconseguint una popularitat mundial. En les \xc3\xbaltimes d\xc3\xa8cades tamb\xc3\xa9 s\'ha popularitzat la pr\xc3\xa0ctica de les arts marcials xineses pels seus beneficis per a la salut relacionats amb la medicina tradicional xinesa , especialment a trav\xc3\xa9s de la pr\xc3\xa0ctica del taijiquan (tai-txi) i del qigong (txi-kung). _NEWLINE_Les arts marcials xineses tenen un paper destacat en el g\xc3\xa8nere de la literatura coneguda com a wuxia (\xe6\xad\xa6\xe4\xbf\xa0\xe5\xb0\x8f\xe8\xaa\xaa). Aquest tipus de ficci\xc3\xb3 es basa en conceptes xinesos de cavalleries, una societat independent d\'arts marcials (\xe6\xad\xa6\xe6\x9e\x97; Wulin). Les hist\xc3\xb2ries wuxia d\'arts marcials tenen una llarga tradici\xc3\xb3, ja des del segle III aC., I segueix sent molt popular a gran part d\'\xc3\x80sia. _NEWLINE_Les influ\xc3\xa8ncies de les arts marcials xineses tamb\xc3\xa9 es poden trobar a la dansa, el teatre i sobretot l\'\xc3\xb2pera xinesa, de les quals la \xc3\xb2pera de Beijing \xc3\xa9s un dels exemples m\xc3\xa9s coneguts. Aquesta forma popular de teatre es remunta a la dinastia Tang i segueix sent un exemple de la cultura xinesa. Alguns moviments d\'arts marcials es poden trobar en l\'\xc3\xb2pera xinesa i alguns artistes marcials populars han estat tamb\xc3\xa9 int\xc3\xa8rprets en ella. _NEWLINE_Pel\xc2\xb7l\xc3\xadcules de Bruce Lee _NEWLINE_A mitjans del segle XX les arts marcials xineses van donar lloc al g\xc3\xa8nere de cinema conegut com a pel\xc2\xb7l\xc3\xadcules de Kung-Fu (\xe5\x8a\x9f\xe5\xa4\xab\xe7\x89\x87). Entre elles, les pel\xc2\xb7l\xc3\xadcules de Bruce Lee van jugar un paper decisiu en l\'esclat inicial de la popularitat de les arts marcials xineses a Occident en la d\xc3\xa8cada de 1970. Bruce Lee va ser l\'estrella internacional ic\xc3\xb2nica que va popularitzar les arts marcials xineses a Occident, a partir del qual la influ\xc3\xa8ncia de les arts marcials xineses ha estat \xc3\xa0mpliament reconeguda i tenen un atractiu global en la cinematografia occidental. _NEWLINE_Artistes i actors marcials com Jet Li i Jackie Chan han seguit fomentant l\'atractiu de les pel\xc2\xb7l\xc3\xadcules d\'aquest g\xc3\xa8nere. Jackie Chan va portar amb \xc3\xa8xit a les seves pel\xc2\xb7l\xc3\xadcules seu sentit d\'humor en el seu estil de lluita. _NEWLINE_A occident, el kung-fu s\'ha convertit en un element b\xc3\xa0sic de les pel\xc2\xb7l\xc3\xadcules d\'acci\xc3\xb3, i apareix en moltes pel\xc2\xb7l\xc3\xadcules que generalment no es consideren pel\xc2\xb7l\xc3\xadcules d\'arts marcials, com ara Matrix, Kill Bill, etc. _NEWLINE_Les arts marcials xineses tamb\xc3\xa9 es poden trobar en les s\xc3\xa8ries de televisi\xc3\xb3. En la d\xc3\xa8cada de 1970 la s\xc3\xa8rie Kung Fu va popularitzar les arts marcials xineses a la televisi\xc3\xb3, sent un dels primers programes de televisi\xc3\xb3 nord-americans que van tractar de transmetre la filosofia i la pr\xc3\xa0ctica de les arts marcials xineses. L\'\xc3\xbas de t\xc3\xa8cniques d\'arts marcials xineses es poden trobar ara en la majoria de les s\xc3\xa8ries de televisi\xc3\xb3 d\'acci\xc3\xb3, tot i que la filosofia de les arts marcials xineses poques vegades es tracten en profunditat. _NEWLINE_En la poblaci\xc3\xb3 infantil ha popularitzat el kung-fu la pel\xc2\xb7l\xc3\xadcula i s\xc3\xa8rie d\'animaci\xc3\xb3 "Kung fu Panda" , protagonitzada pels alguns dels animals tradicionals del kung-fu (\xc3\xb3s, tigre, mico, mantis, serp i grua). _NEWLINE_Aix\xc3\xad mateix, els valors pr\xc3\xa0ctics del kung-fu recobren popularitat en programes educatius infantils contra l\'assetjament (anti-bulling).'